**19/2021. (II. 24.) „kt." sz. határozat**

**a Déryné Kulturális, Turisztikai, Sport Központ és Könyvtár 2020. évi tevékenységéről**

A Karcag Városi Önkormányzat Képviselő-testülete (továbbiakban Képviselő-testület) az Alaptörvény 32. cikk (1) bekezdés b) pontjában biztosított jogkörében, a Magyarország helyi önkormányzatairól szóló 2011. évi CLXXXIX Tv. 10. § (1) bekezdésben biztosított feladatkörében eljárva, a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29) Korm. rendelet alapján az alábbiak szerint dönt:

A Képviselő-testület a Déryné Kulturális, Turisztikai, Sport Központ és Könyvtár 2020. évi tevékenységéről szóló beszámolóját a határozat melléklete szerint jóváhagyja.

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben,
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési és Adó Iroda, helyben
5. Karcagi Polgármesteri Hivatal Aljegyzői Iroda, helyben
6. Karcagi Polgármesteri Hivatal, Kabinet Iroda, helyben
7. Déryné Kulturális, Turisztikai, Sport Központ és Könyvtár Karcag, Dózsa György u. 5-7.

Karcag, 2020. február 17.

|  |  |
| --- | --- |
|  | **(: Szepesi Tibor :)** |
|  | polgármester |

**19/2021. (II. 24.) „kt." sz. határozat melléklete**

**Beszámoló**

**a Déryné Kulturális, Turisztikai, Sport Központ és Könyvtár 2020. évi tevékenységéről**

Késztette: Sótiné Szathmári Dóra

igazgató

Karcag, 2021. február 11.

**Tartalom**

[Bevezetés 4](#_Toc64280156)

[1Az intézményi feladatellátás feltételrendszere, erőforrások 5](#_Toc64280157)

[1.1 Emberi erőforrás 5](#_Toc64280158)

[Közfoglalkoztatás 7](#_Toc64280159)

[Közösségi szolgálatosok, önkéntesek 8](#_Toc64280160)

[Infrastrukturális feltételrendszer 8](#_Toc64280161)

[1.2 Pénzügyi erőforrás 9](#_Toc64280162)

[2 Partnerkapcsolatok 12](#_Toc64280163)

[2.1 Települési kapcsolatrendszer 12](#_Toc64280164)

[2.2 Szakmai kapcsolatok 12](#_Toc64280165)

[2.3 Az intézmény meghatározott közfeladata 14](#_Toc64280166)

[2.4 Az intézmény alaptevékenysége 14](#_Toc64280167)

[2.5 Az intézmény küldetése 15](#_Toc64280168)

[2.6 Nemzeti ünnepek és megemlékezések: 15](#_Toc64280169)

[2.7 Kiemelt városi rendezvények 16](#_Toc64280170)

[3 Intézményi telephelyek 17](#_Toc64280171)

[3.1 Déryné Kulturális Központ 17](#_Toc64280172)

[3.2 Sportközpont 24](#_Toc64280173)

[3.3 Ifjúsági Ház 25](#_Toc64280174)

[3.4 Turizmus 26](#_Toc64280175)

[3.5 Csokonai Könyvtár 27](#_Toc64280176)

[3.5.1 Stratégiai célok végrehajtása 27](#_Toc64280177)

[3.5.2 Szervezet 28](#_Toc64280178)

[3.5.3 Infrastruktúra 29](#_Toc64280179)

[3.5.4 Gyűjteményi információk 29](#_Toc64280180)

[3.5.5 Szolgáltatások (változások, trendek) 29](#_Toc64280181)

[3.5.6 Minőségirányítás 31](#_Toc64280182)

[3.5.7 Tudományos kutatás és kiadványok 31](#_Toc64280183)

[3.5.8 Partnerségi együttműködések 31](#_Toc64280184)

[3.5.9 PR/marketing/kommunikáció eredményei 31](#_Toc64280185)

[3.5.10 A koronavírus-járvány okozta változásokról 31](#_Toc64280186)

[Összegzés 41](#_Toc64280187)

# **Bevezetés**

A muzeális intézményekről, a nyilvános könyvtári ellátásról és a közművelődésről szóló többszörösen módosított 1997. évi CXL. törvény rögzíti a települési önkormányzatok közművelődési feladatait. A hivatkozott törvény 78./I. § (4) bekezdésének b. pontja alapján a fenntartó hagyja jóvá az általa fenntartott közművelődési intézmény költségvetését, éves munkatervét, és az arról készített beszámolót.

A Déryné Kulturális, Turisztikai, Sport Központ és Könyvtár 2020. évről szóló beszámolója

* a vonatkozó magasabb jogszabályok
* az alapító okiratában meghatározottak,
* a Karcag Városi Önkormányzat Képvislő-testületének az önkormányzat közművelődési feladatairól szóló 23/2007. (VI. 1.) önkormányzati rendelet,
* a 20/2018. (VII.9) EMMI rendelet a közművelődési alapszolgáltatások, valamint a közművelődési intézmények és a közösségi színterek követelményeiről,
* a 2020. évi munkatervében vállalt és megjelölt feladatok

alapján készült, melyeket a közművelődés terén kialakult hagyományok, az anyagi lehetőségek és a közművelődésben résztvevő lakossági igények alapoztak meg.

A koronavírus világjárvány nem várt hatással volt az intézmény munkájára. Magyarország Kormánya 2020. március 12-től veszélyhelyzetet rendelt el. Ennek megfelelve a Déryné Kulturális, Turisztikai, Sport Központ és Könyvtár óvintézkedéseket vezetett be:

* 2020. március 16. napjától a székhely épület és a telephelyek is zárva tartottak, a március, április, május hónapra tervezett és meghirdetett programok elmaradtak.
* A 2020. június-október hónapra tervezett rendezvények csak részben, és nem a megszokott módon valósulhattak meg.
* A november 11-től érvényben lévő intézkedések miatt a székhely épület és az Ifjúsági Ház-Csokonai Könyvtár épülete jelenleg is zárva tart: ezekben az egységekben az intézmény dolgozóin kívül más nem tartózkodhat.

A fentiek alapján jól látható, hogy a tervezett programok a megszokott módon és színvonalon 2020-ban január és február hónapban valósulhattak meg.

# Az intézményi feladatellátás feltételrendszere, erőforrások

## Emberi erőforrás

Az intézmény 2020. január 1-jei engedélyezett álláshelyeinek száma 28 teljes + 1 részfoglalkozású volt, melyből 27+1 volt betöltve.

2020. szeptember 28-ig az igazgató mellett 2 fő igazgatóhelyettes és 2 fő csoportvezető dolgozott:

* 1 fő általános igazgatóhelyettes (kulturális és turisztikai): távolléte esetén teljes joggal helyettesíti az igazgatót,
* 1 fő szakmai igazgatóhelyettes: a sport és ifjúsági ügyek irányítását, szervezését végzi (2020.07.06-ig otthon volt a kisfiával gyeden).

A 2020. év a Déryné Kulturális, Turisztikai, Sport Központ és Könyvtár személyi állománya életében jelentős változást hozott. Az intézmény korábbi vezetője - Szepesi Tibor igazgató úr - 2020. szeptember 28-tól polgármesteri megbízatást kapott, ezért ettől az időponttól kezdve az általános igazgatóhelyettes látja el az intézményvezetői feladatokat. Munkáját közvetlenül a szakmai igazgatóhelyettes és a közgyűjteményi (könyvtári) és gazdasági csoportvezető segíti.

A kulturális intézményekben foglalkoztatottak közalkalmazotti jogviszonyának átalakulása további változást eredményezett a személyi állományban. 2020. november 1-jei hatállyal a dolgozók közalkalmazotti jogviszonya a munka törvénykönyvéről szóló 2012. évi I. törvény szerinti munkaviszonnyá alakult át. Ennek következtében 1 fő nyugdíj korhatárhoz közeli, fűtői feladatokat ellátó kolléga nem kérte a tovább foglalkoztatását, így végkielégítésben részesült, továbbá 1 fő nyugdíjas korú - szintén fűtő - jogviszonya szűnt meg.

Az említett változások miatt 2020. december 31-én már 24 fő dolgozó látta el az intézményi feladatokat. A székhely épület és a Csokonai Könyvtár fűtési feladatát megbízási jogviszonnyal láttuk el, ami jelenleg is így van. Sajnos a Sportcsarnokban 1 fő fűtő maradt, így a téli időszakban ez jelentős problémát jelent.

2018-ban távozott az intézményből rendszergazdai feladatokat ellátó munkatársunk. Intézményi szinten az informatikai fejlesztéseket, a könyvtári szoftverek karbantartását szakember nélkül csak részben tudjuk megoldani. Terveink szerint ezt a feladatot megbízási szerződés keretében való foglalkoztatással oldjuk meg.

A telephelyek közötti átjárhatóság elvárt és biztosított, ezt az adott rendezvény, feladat határozza meg.

2020. évben az intézmény az Emberi Erőforrások Minisztériuma Családbarát Munkahely és Családbarát Szolgáltató hely pályázata alapján bronz fokozat használatára jogosult.

A 2020. december 31-ei állapot szerint az intézmény dolgozói az alábbi munkaköröket látják el:

|  |  |  |
| --- | --- | --- |
| **Telephely** | **Munkakör** | **Fő** |
| **Déryné Kulturális Központ** | mb. igazgató | 1 |
| igazgatóhelyettes | 1 |
| gazdasági csoportvezető | 1 |
| gazdasági ügyintéző | 1 |
| pénzügyi ügyintéző | 1 |
| közművelődési szakember | 2 |
| közművelődési munkatárs | 1 |
| technikus | 1 |
| portás-karbantartó | 1 |
| portás- festő | 1 |
| titkárnő | 1 |
| takarítónő | 2 |
| **Csokonai Könyvtár** | könyvtári csoportvezető | 1 |
| könyvtáros | 3 |
| gyermekkönyvtáros | 1 |
| **Sport Központ** | fűtő- karbantartó | 1 |
| karbantartó | 2 |
| közművelődési munkatárs | 1 |
| **Liget úti Sportpálya** | pálya karbantartó | 1 |
| **Összesen:** | | **24 fő** |

A Déryné Kulturális, Turisztikai, Sport Központ és Könyvtár személyi állományának korcsoportos megoszlása az alábbiak szerint alakult: 30-40-év között 3 fő, 40-50 év között 10 fő, 50-60 év között 8 fő, 60 év felett 3 fő. Öt fő kolléga 5 éven belül éri el az öregségi nyugdíjkorhatárt, illetve a nők kedvezményes nyugdíjra jogosultságát.

A személyi állomány legmagasabb iskolai végzettség szerinti összetétele: 1 fő általános iskolai, 6 fő szakmunkásképző, 7 fő érettségivel rendelkező, 5 fő főiskolai, 5 fő egyetemi végzettségű.

2020-ban az intézmény

* 12 munkatársa vett részt a *Közösségfejlesztés gyakorlata* elnevezésű 120 órás akkreditált képzési programon,
* 1fő *Forrásteremtési kompetenciák a civil közösségekben* 100 órás engedélyezett képzésen,
* 1 fő *A szerzői jog a könyvtárakban* megnevezésű 30 órás, akkreditált szakmai továbbképzésen,
* 1 fő a Nemzeti Művelődési Intézet távoktatási formában megvalósuló *Színháziskola* – 30 órás akkreditált pedagógus továbbképzési programjában.

### Közfoglalkoztatás

Két ütemben csatlakoztunk a közfoglalkoztatási programhoz. A résztvevők a meghatározott időszakban napi 8 órában látták el feladataikat az intézmény telephelyein. Segédmunkás és a karbantartó munkakörökben foglalkoztattuk, foglalkoztatjuk őket. Munkájuk nélkülözhetetlen a napi feladatellátás során éppúgy, mint a rendezvények tervezése, előkészítése és lezárása idején.

|  |  |  |  |
| --- | --- | --- | --- |
| **Ütem** | **Időszak** | **Segédmunkás (fő)** | **Karbantartó (fő)** |
| 1. | 2019.03.01.-2020.02.29. | 23 | 5 |
| 2. | 2020.03.01.-2021.02.28. | 7 | 0 |
| 2020.06.01.-2021.02.28. | 3 | 0 |

### Közösségi szolgálatosok, önkéntesek

# 

*A* „*közösségi szolgálat: szociális, környezetvédelmi, a tanuló helyi közösségének javát szolgáló, szervezett keretek között folytatott, anyagi érdektől független, egyéni vagy csoportos tevékenység és annak pedagógiai feldolgozása.”* (2011. évi CXC. törvény a nemzeti köznevelésről).

A városban működő három középiskolával 2013-ban kötöttünk együttműködési megállapodást az iskolai közösségi szolgálat közös lebonyolításáról. A Karcagi Nagykun Református Gimnázium és Egészségügyi Szakgimnázium, a KSZC Varró István Technikum, Szakközépiskola és Kollégium, valamint a Szentannai Sámuel Református Gimnázium, Technikum és Kollégium mellett lehetőséget biztosítunk további 14 középiskola karcagi diákjainak is az 50 óra közösségszolgálati idő letöltésére. Tapasztalataink szerint a 9-11. évfolyamos diákok szívesen jelentkeznek a közművelődési és a könyvtári területhez, a játszóházi foglalkozásokhoz, sport és szabadtéri rendezvényekhez kapcsolódó feladatok elvégzésére. A járvány hatásai itt is érezhetőek, hiszen ebben az évben a korlátozások és a kevesebb rendezvény miatt nem tudtunk középiskolás diákokat fogadni.

### Infrastrukturális feltételrendszer

A Karcag Városi Önkormányzat a többször módosított 16/2011. (III. 31.) „kt” számú határozatának értelmében az intézmény keretében egységes irányítás alatt működnek az alábbi intézmény egységek és telephelyek**:**

* 1. Ifjúsági Ház - Karcag, Püspökladányi u. 11. (hrsz.: 3959)
  2. Csokonai Könyvtár - Karcag, Püspökladányi u. 11. (hrsz.: 3959)
  3. Sport Központ - Karcag, Kálvin u. 6. (hrsz: 3979)
  4. Liget Úti Sporttelep - Karcag, Liget út (hrsz: 2942/3, 2947/2)
  5. Nagykun Látogatóközpont - Karcag, Táncsics krt.46. (hrsz.: 1292)
  6. Sporttelep - Karcag, Hrsz. 2942/3

A székhely épület és a telephelyek zárva tartása alatt az intézmény munkatársai háttérmunkát végeztek. A felújításokat, javításokat munkatársaink végezték el:

* a Déryné Kulturális Központ II. emeleti folyosójának festése, a belső nyílászárók mázolása,
* az érdekeltségnövelő támogatásból a Déryné Kulturális Központban a pinceszinten és az 1. emeleti irodafolyosón irattár kerül kialakításra, a polcrendszert helyi vállalkozás készíti el, a szükséges helyiségek kiürítése, előkészítése;
* a Sport Központban a küzdőtér, öltözők, előtér, mosdók tisztasági festése, a földszinti mosdóajtók mázolása; a 2-es öltözőben csempézés, az 1-es, 2-es, és 4-es öltözőben az ajtók javítása, festése
* az Ifjúsági Ház-Csokonai Könyvtárban az esővízelvezető csatornarendszer javítása;
* a hangtechnikai berendezések ellenőrzése, eszközök javítása - Garry LiveM hangfal közép-mélysugárzó felújítás, membrán csere, valamint hangváltó frekvencia korrekció.
* a takarító kollégák az intézmény dolgozói és a közfoglalkoztatott kollégák részére szájmaszkot varrtak.

## Pénzügyi erőforrás

**Költségvetés**

|  |  |  |  |  |
| --- | --- | --- | --- | --- |
| **Megnevezés** | **2020. évi eredeti előirányzat** | **2020. módosított előirányzat** | **2020. tényleges teljesítés** | **Teljesítés a módosított %-ában** |
| K1 - Személyi juttatások | 102 561 951 Ft | 109 957 932 Ft | 107 760 917 Ft | 98,00% |
| K2 - Munkaadói járulék | 17 485 641 Ft | 18 626 544 Ft | 16 185 801 Ft | 86,89% |
| K3 - Dologi kiadás | 109 388 983 Ft | 93 425 412 Ft | 45 483 577 Ft | 48,68% |
| K4 - Támogatás értékű kiadás | 0 Ft | 0 Ft | 0 Ft | 0,00% |
| K5 - Támogatásértékű működési kiadás | 0 Ft | 466 043 Ft | 466 043 Ft | 100,00% |
| K6 - Felhalmozás | 0 Ft | 3 177 184 Ft | 878 184 Ft | 27,64% |
| K7 - Felújítás | 0 Ft | 0 Ft | 0 Ft | 0,00% |
| **Kiadási előirányzat** | **229 436 575 Ft** | **225 653 115 Ft** | **170 774 522 Ft** | **75,68%** |
| B1 - Működési és felhalmozási célú támogatásértékű bevétel | 5 437 500 Ft | 5 437 500 Ft | 8 468 832 Ft | 155,74% |
| B2 - Felhalmozási célú támogatások államháztartáson belülről | 0 Ft | 0 Ft | 8 800 000 Ft | 100,00% |
| B4 - Működési bevételek | 60 679 179 Ft | 60 679 179 Ft | 28 663 603 Ft | 47,24% |
| B6 - Átvett pénzeszköz | 0 Ft | 0 Ft | 0 Ft | 100,00% |
| B8131 - Pénzmaradvány | 20 997 344 Ft | 7 359 929 Ft | 7 359 504 Ft | 100,00% |
| B816 - Önkormányzati támogatás | 142 322 552 Ft | 152 176 507 Ft | 137 077 491 Ft | 90,07% |
| **Bevételi előirányzat** | **229 436 575 Ft** | **225 653 115 Ft** | **190 369 430 Ft** | **84,36%** |

**Pályázatok**

A szakmai munka feltételeinek javítása érdekében keressük a pályázati lehetőségeket.

2020. évi nyertes pályázataink:

|  |  |  |
| --- | --- | --- |
| **Pályázat címe** | **Elnyert összeg** | **Támogató** |
|
| Hosszabb időtartamú közfoglalkoztatás támogatása  (2019.03.01-2020.02.29) | 31.766.044 Ft | JNSZ Megyei Kormányhivatal Munkaügyi Központja (JN-03M/01/5459-2/2019) |
| Hosszabb időtartamú közfoglalkoztatás támogatása (2020.03.01-2021.02.28) | 9.841.704 Ft | JNSZ Megyei Kormányhivatal Munkaügyi Központja (JN-03M/01/005918-2/2020) |
| Csoóri Sándor Pályázat | 800.000 Ft | Emberi Erőforrások Minisztériuma (CSSP61742-472/2020) |
| Zenei produkciók támogatása | 8.800.000 Ft | Emberi Erőforrás Támogatáskezelő (ZPT-B-2020-0097) |
| Informatika a köz szolgálatában 2020 | 673.000 Ft | Országos Informatikai Programiroda |
| Közösségfejlesztő és hagyományőrző rendezvények szervezése Karcagon | 48.222.039 Ft | TOP-7.1.1-16-H-068-2.1.1 |

**Csoóri Sándor Pályázat**

Az intézmény az Emberi Erőforrások Minisztériuma által kiírt Hazai néptáncegyüttesek szakmai támogatása, programjának megvalósítása, közösségek megerősítése című felhívásra *„Ez a kicsi mulatság, tartana míg a világ!"- a magyar**népélet jeles napjai* címmel pályázatot nyújtott be.

A pályázati dokumentációban foglaltak szerint a Déryné Kulturális, Turisztikai, Sport Központ és Könyvtár néptánccsoportjai a magyar népélet jeles napjait feldolgozó műsorral készülnek, melyben bemutatják a megtanult táncokat. Terveink szerint az előadások élő népzenekari kísérettel valósulnak meg. A döntés értelmében 800 ezer Ft pályázati forrást nyertünk, melyet a jelenleg érvényben lévő szabályozás szerint 2021. június 30-ig használhatunk fel.

**Zenei produkciók támogatása**

Az Emberi Erőforrások Minisztériuma és a Petőfi Irodalmi Múzeum felhívására sikerrel nyújtottunk be pályázatot. Az Ifjúsági Ház infrastrukturális fejlesztése - eredeti, ma már korszerűtlen koncerttermi ablakainak, bejárati ajtajának, lépcsőházi üvegfalának cseréje - hozzájárul a szórakoztató könnyűzenei zenei rendezvények magas színvonalú lebonyolításához, a környezeti zajártalom csökkentéséhez, a hatékony energiafelhasználáshoz. A kiírásnak megfelelően vállaltuk 12 könnyűzenei koncert lebonyolítását. A program összeállításakor arra törekszünk, hogy valamennyi korosztály számára színvonalas programot kínáljunk. Az országos hírű művészek mellett, a helyi együttesek számára is szeretnénk bemutatkozási lehetőséget biztosítani.

**Informatika a köz szolgálatában 2020**

Informatikai eszközparkunk fejlesztését az Országos Informatikai Programiroda *"Informatika a köz szolgálatában 2020"* című pályázati támogatásából valósítottuk meg. A pályázat célja: Lehetőség teremtése a közt szolgáló szervezetek és az általuk fenntartott intézmények számára, számítógépparkjuk bővítésére.

Az intézmény 8 db számítógépet vásárolt 673.400,- Ft értékben, ebből 6 db-ot a Csokonai Könyvtárban, 2 db a Déryné Kulturális Központban került elhelyezésre.

**Közösségfejlesztő és hagyományőrző rendezvények szervezése Karcagon**

A TOP-7.1.1-16-H-068-2.1. kódszámú Hagyományőrző, közösségépítő és kulturális programok szervezése című helyi felhívásra benyújtott *Közösségfejlesztő és hagyományőrző rendezvények szervezése Karcagon* című támogatási kérelmünket a Karcag Városért Helyi Akciócsoport támogatásra javasolta. Jelenleg az Irányító Hatóság ellenőrzését és végső döntését várjuk. A pályázatban megjelölt programok megvalósításával célunk a kulturális értékek és hagyományok megőrzése, népszerűsítése: olyan programok megvalósítása, amelyek hozzájárulnak a város sokszínű kulturális életének, hagyományainak ápolásához, bemutatásához, a múlt értékeinek tovább örökítéséhez, azok jelen korba való beépítéséhez.

# Partnerkapcsolatok

## Települési kapcsolatrendszer

Programjaink megvalósítása során évek óta szorosan együttműködünk a városban működő egyházakkal, oktatási-nevelési intézményekkel, civil szervezetekkel, vállalkozásokkal. Aktív közreműködésükkel, együttműködésükkel valósulhatnak meg a városi rendezvények. Kölcsönösen segítjük egymást a rendezvények tervezése, szervezése, lebonyolítása idején. A városban működő oktatási, nevelési intézmények számára – ünnepi megemlékezések, iskolai műsorok, gálaműsorok megrendezéséhez – kedvezményesen biztosítottuk a termek és az infrastruktúra használatát. Hangtechnikai feladatok ellátását vállaltuk az intézményegységeken kívül eső területeken is.

A teljesség igénye nélkül megemlítve néhány intézményt, szervezet, amelyek hathatós közreműködésére, munkájára a rendezvények szervezésénél hosszú idő óta folyamatosan és feltétlenül számíthatunk:

* Karcagi Tankerületi Központ és intézményei - Karcagi Általános Iskola és Alapfokú Művészeti Iskola, Karcagi Arany János Általános Iskola)
* Madarász Imre Egyesített Óvoda,
* Karcagi Református Egyházközség és intézményei - Karcagi Nagykun Református Gimnázium és Egészségügyi Szakgimnázium, Szentannai Sámuel Református Gimnázium, Technikum és Kollégium
* Karcagi Római Katolikus Egyházközség és intézménye - Györffy István Katolikus Általános Iskola
* Szent Pál Marista Általános Iskola
* Karcagi Szakképzési Centrum és intézménye - a KSZC Varró István Technikum, Szakközépiskola és Kollégium
* Karcagi Többcélú Kistérségi Társulás Szociális Szolgáltató Központ,
* Városi Önkormányzat Városgondnoksága,
* Bengecseg Alapítvány
* Karcagi Birkafőzők Egyesülete,
* Pusztai Róka” Nomád Hagyományőrző Egyesület,
* Könyvtárostanárok Munkaközössége.

A fentieken kívül több, városunkban élő és dolgozó vállalkozó segíti munkánkat - önzetlenül.

## Szakmai kapcsolatok

A Karcag Városi Önkormányzat által megkötött szerződés szerint, az ifjúság politikai feladatok ellátásában jelentős segítséget kapunk a KÖZ-Pont Ifjúsági Egyesület munkatársaitól. Az iskolai DÖK vezetők továbbképzésével, az iskolai ifjúsági munka segítésével jelentős előrelépést tudtunk tenni a fiatalok - elsősorban őket is érintő - közösségi tevekénységekbe való bevonásával.

Jó kapcsolatot ápolunk a Nemzeti Művelődési Intézet Jász-Nagykun-Szolnok Megyei Irodájával. **Szakmai munka**

## Az intézmény meghatározott közfeladata

* helyi közművelődési feladatok
* nyilvános könyvtári feladatok
* sport feladatok
* ifjúsági feladatok

## Az intézmény alaptevékenysége

* + a város lakossága számára a művelődéshez, a szabadidő hasznos eltöltéséhez a közösségi szintér biztosítása,
  + a Karcag Városi Vegyeskar (Kamarakórus) és a Karcagi Szimfonikus Zenekar tevékenységének, működésének koordinálása,
  + a lakosság különböző életkorú és érdeklődési körű közösségeinek működtetése (klubok, szakkörök, egyéb közösségek),
  + a városi és az önkormányzati programok, rendezvények szervezése.
  + a tanfolyamok, konferenciák és felnőttképzések szervezése, pályázatok meghirdetése, könyv, képeslap, CD, DVD és egyéb kiadványok megjelentetése, értékesítése,
  + ajándéktárgyak készíttetése, értékesítése,
  + kiállítások, bemutatók színházi előadások, koncertek szervezése, jegyértékesítés,
  + vásárok szervezése és lebonyolítása,
  + kirándulások szervezése,
  + a város ifjúsági korosztálya számára közösségi színtér biztosítása,
  + filmvetítések szervezése,
  + városnéző séták, kézműves foglalkozások és táborok, gasztronómiai bemutatók szervezése,
  + a város lakossága számára nyilvános könyvtár és fiókkönyvtárak működtetése, a művelődéshez, a tanuláshoz, a továbbtanuláshoz, a továbbképzéshez a szakmai, a közéleti és társadalmi tájékozódáshoz, az igényes szórakozáshoz és a szabadidő eltöltéséhez szükséges kölcsönözhető és helyben használható, hagyományos és multimédiás dokumentumok biztosítása,
  + szövegszerkesztés, fénymásolás,
  + sajátos könyvtári rendezvények szervezése,
  + sportlétesítmények működtetése,
  + városi sport célok és feladatok ellátása, diákverseny, szabadidősport és turisztikai programok, versenyek szervezése, lebonyolítása,
  + sporteszközök kölcsönzése,
  + terem, helyiség, sportudvar, sportlétesítmény bérbeadása, a Liget Úti Sporttelep működtetése.

## Az intézmény küldetése

Az intézmény a város és a kistérség legnagyobb kulturális intézménye, fő feladatának tekinti, hogy biztosítsa:

* a település és vonzáskörzete lakói számára a kultúrához, az információhoz és a tudáshoz való hozzáférést,
* szolgáltatásai révén minél kedvezőbb feltételeket biztosítson használói számára a magyar és az egyetemes kultúra értékeinek megismeréséhez, a folyamatos önművelődéshez,
* elősegítse a város történetének; kulturális, művészeti és néprajzi hagyományainak; természeti értékeinek; gazdasági és társadalmi folyamatainak kutatását és bemutatását;
* segítse a szabadidő hasznos eltöltését,
* vállalja fel az élethosszig tartó tanulás segítését,
* szolgáltatásai által segítse mindazokat, akik az oktatás különféle formáiban vesznek részt,
* információs hátterével nyújtson segítséget az állampolgári tájékozódáshoz, a közügyek intézéséhez, a közhasznú ismeretek megszerzéséhez,
* helyet biztosítson az önművelődést, a szabadidő hasznos eltöltését szolgáló rendezvényeknek, civil szervezeteknek,
* hozzájáruljon a hátrányos helyzetűek esélyegyenlőségének növeléséhez.

Átfogó célunk, hogy lehetővé tegyük a településünkön élők és minden bennünket felkereső polgár számára, hogy hozzáférjenek intézményünk közvetlen vagy közvetett szolgáltatásai által minden olyan kulturális, művészi alkotáshoz, történéshez, információhoz, amely tudást, szellemi élményt eredményez, és a munkában, a közéletben, az élethosszig tartó tanulásban, a mindennapi élet színterein hasznos segítséget biztosít. Az intézmény a fenntartó önkormányzat célkitűzéseivel összhangban arra törekszik, hogy kultúraközvetítő tevékenységével, szolgáltatásaival és munkatársai szaktudásával a fenti célok megvalósítását szolgálja.

## Nemzeti ünnepek és megemlékezések:

**Január 12-én** a Református Nagytemplomban istentiszteleti alkalom keretében és a Kun Piéta emlékműnél mécsesek gyújtásával tisztelegtünk a doni katasztrófa áldozatai előtt. Igét hirdetett Nt. Fodor Gusztáv lelkész, emlékező beszédet mondott Nt. Koncz Tibor, a Nagykunsági Református Egyházmegye esperese.

**Január 22-én** a Karcag Városi Önkormányzat és a Déryné Kulturális, Turisztikai, Sport Központ és Könyvtár a magyar kultúra napja tiszteletére városi ünnepséget rendezett a Déryné Kulturális Központban. A Karcag Városi Önkormányzat képviselő-testület döntése értelmében ezen a napon adták át a Karcag Város Kultúrájáért díjakat és a Karcag Város Sportjáért díjat. Ünnepi köszöntőt mondott Sári Kovács Szilvia alpolgármester asszony. Czébely Beáta zongoraművész-tanár, az MMA ösztöndíjasa és Bacsi János zongoraművész-tanár előadásában Liszt Ferenc, Kodály Zoltán, Bartók Béla, Weiner Leó és Brahms műveit hallhattuk.

**Március 14-15-én** a forradalom és szabadságharc 172. évfordulóján, a Petőfi- szobornál főhajtással és koszorúk elhelyezésével emlékeztek a város vezetői, az intézmények és civil szervezetek képviselői az 1848/49-es forradalom és szabadságharc eseményeire.

**Június 4-én** a nemzeti összetartozás napján, a trianoni békediktátum aláírásának 100. évfordulójára emlékeztünk. A Református Nagytemplom előtti téren a megcsonkított Magyarország térképét helyeztük el, a megemlékezésre érkezők mécseseket helyeztek el az elszakított országrészeket jelző területekre. Az Országzászlót a Kováts Mihály Huszárbandérium tagjai eresztették félárbocra, majd a megemlékezés Nt. Koncz Tibor esperes igehirdetésével folytatódott. Zárásként - az országos kezdeményezéshez csatlakozva - 100 másodpercig szóltak a harangok.

**Október 6-án, a Nemzeti Gyásznapon** megemlékezéssel és koszorúzással tisztelegtünk az aradi vértanúk és az 1848/49-es forradalom és szabadságharc áldozatai előtt. Emlékező beszédet mondott: Györfi Sándor jászkun főkapitány, Kossuth-díjas szobrászművész. Közreműködtek a Kováts Mihály Huszárbandérium huszárjai, a Karcagi Rézfúvós Kvintett és Gánóczy Ferenc, a Szentannai Sámuel Református Gimnázium, Technikum és Kollégium tanára.

**Október 23-án** a városi megemlékezés az Északi temetőben, Kemény Pál karcagi mártír síremlékénél kezdődött, ahol koszorúk elhelyezésével és mécses gyújtással rótták le kegyeletüket a jelenlévők. Az országzászló ünnepélyes felvonását követően a Református Nagytemplomban Nt. Koncz Tibor a Nagykunsági Református Egyházmegye esperese hirdetett igét. Emlékező beszédet mondott Hubai Imre, a Jász-Nagykun-Szolnok Megyei Közgyűlés elnöke. Az ünnepi műsorban a Református Gyülekezet SOLA GRATIA kórusát hallhattuk. Pártok, intézmények, civil szervezetek képviselői helyezték el az emlékezés virágait az 1956-os forradalom és szabadságharc emléktáblájánál.

**November 2-án** Németh Gyula turkológus születésének 130. évfordulójára emlékeztünk Kossuth téri szobránál. Munkásságát Dr. Bartha Júlia – a megemlékezés kezdeményezője – méltatta.

## Kiemelt városi rendezvények

**Február 15-én** a Városi Sportcsarnokban rendezte meg a Déryné Kulturális, Turisztikai, Sport Központ és Könyvtár a Kolbászízesítő és Házipálinka Verseny programjait. A kolbászízesítő versenyen 17 csapat vett részt, a házipálinkák versenyére több mint 60 nevezés érkezett. Ezen a napon díjazták a legjobb házi kelt tésztás süteményeket is. A zsűri 17 féle süteményt kóstolt és díjazott. A versenyszámok mellett az érdeklődőket kézműves foglalkozások, nóta és táncdal műsor szórakoztatta.

**Karcagi Birkafőző Fesztivál – Online – június 27-28.**

A Karcagi Birkafőző Fesztivál hagyományos módon történő megrendezésre sajnos a járványügyi helyzetre való tekintettel és Magyarország kormányának intézkedései miatt nem volt lehetőségünk. *„Távol egymástól, de ízekben közel!”* felhívásunkhoz azonban számos család, baráti kör, munkahelyi közösség csatlakozott: őrizve és ápolva hagyományainkat június utolsó hétvégéjén karcagi birkapörköltet készítettek Facebook oldalunkra fényképeket, videofelvételt töltöttek fel, megosztották velünk érzéseiket, gondolataikat. A karcagiak mellett csatlakoztak a felhíváshoz budapesti, kunmadarasi, nagyiváni, miskolci stb. főzők is. A résztvevőket egy, az erre az alkalomra készített köténnyel jutalmaztuk.

**Szent István-napi rendezvények – augusztus 19-22.**

A programsorozat az Országzászló felvonásával indult, közreműködtek a Kováts Mihály Huszárbandérium huszárjai. Ezt követően a Déryné Kulturális Központban Alvincz József – Fazekas Sándor – Jójárt László – Kurucz Mihály szerzők mutatták be a *Mindent a magyar* *vidék jövőjéért Mezőgazdaságunk 2010-2018* című kötetet.

Augusztus 20-án Nagykun Horgász Egyesület felnőtt tagjai részére meghirdetett horgászverseny indította a napot. A katolikus szent misét, majd a körmenet követően az ünnepi önkormányzati ülésen Varga Mihály pénzügyminiszter, miniszterelnök-helyettes ünnepi beszéde, a városi díjak átadása, a megyei díjazottak köszöntése következett.

Ezen a délutánon a Múzeumparkból, a Kálvin útról és a Kossuth térről indult a lovasok, a fogatok, valamint a mezőgazdasági gépek felvonulása. A családokat csikósbemutató, a Langaléta Garabonciások Vitézi mókák című előadása, valamint a Bengecseg Alapítvány kézműves foglalkozásai szórakoztatták.

A napot a Szolnoki Szimfonikus Zenekar Magyar est című koncertje zárta.

Augusztus 21-én az Ifjúsági Ház volt a Szent Korona Fesztivál helyszíne. Augusztus 22-én a Kosárligetben került megrendezésre a Zádor híd Kupa

**Tervezett, de a COVID-19 járvány miatt elmaradt rendezvények:**

* Május 1.
* Családi Nap
* Város napja
* Karcagi Traktoros Ügyességi Verseny
* Adventi fények

# Intézményi telephelyek

## Déryné Kulturális Központ

A székhely épület termei a COVID-19 járvány magyarországi megjelenése előtti időszakban 2020. január 1.-2020. március 16-ig, majd augusztustól november 10-ig maximális kihasználtsággal működtek. Az állandó szakköri és klubfoglalkozások, valamint saját rendezvényeink mellett iskolai programoknak, báloknak, családi eseményeknek, ismeretterjesztő előadásoknak stb. biztosítottunk helyet.

**Helyi kultúra közvetítése**

Sajnálatosan az általunk és a helyi intézmények, civil szervezetek által tervezett és szervezett kiállításokat sem volt lehetőségünk megrendezni. Elmaradt alkalmak:

* Márciusban - Kolozsi Sándor karcagi születésű, Szolnokon élő fotóművész - Csehország gyöngyszemét - ČeskýKrumlowt bemutató fotókiállítása;
* Áprilisban - LEGO kiállítás,
* Szeptemberben - Karcagi Díszmadártenyésztő Egyesület kiállítása,
* Decemberben - Karcagi Galambtenyésztő Egyesület kiállítása,
* a családok körében népszerű kisállat bemutatók, kiállítások.

**Közösségi színtér biztosítása a város lakosságának**

Koordináltuk, szerveztük az intézményben működő klubok, körök munkáját, és helyet biztosítottunk számukra. Lehetőségeinkhez mérten családi rendezvényeknek, esküvői vacsoráknak, találkozóknak is helyet adtunk.

Fontosnak tartottuk a gyermekek, családok tartalmas, értékes szórakozásnak biztosítását. A tavaszi és őszi-téli időszakra eső lezárások miatt az ünnepekhez kapcsolódó hagyományos játszóházi foglalkozások megtartására nem volt lehetőségünk. Az intézmény Facebook oldalán és a honlapon meghirdetett online kvízek, totók, kézműves ötletek bemutatásával igyekeztünk hiányukat pótolni.

A Bagoly Bence Bábszínháza pályázati felhívásra beérkezett – óvodás és általános iskolás gyermekek által írt - forgatókönyveket bemutatásra méltónak találtuk. Az előadások honlapunkon megtekinthetők.

Hagyományos *Jótékonyági Mikulás* fotózás programunknak is más formát kellett találnunk. Lakossági javaslat alapján szerveztünk meg az *Integess a Mikulásnak!* programot. A Karcagi Kunlovarda hintóján több mint 25 km-t tett meg a városban a Mikulás örömet okozva ezzel nagyon sok gyermeknek.

**A Déryné Kulturális Központ 2019. és 2020. évi látogatottsága**

|  |  |  |  |  |  |
| --- | --- | --- | --- | --- | --- |
| **Rendezvények** | | **2019.** | | **2020** | |
| **Alkalom** | **Fő** | **Alkalom** | **Fő** |
| **Saját szervezésű rendezvények** | Kiállítások | 3 | 910 | 0 | 0 |
| Előadóművészeti és egyéb rendezvények | 17 | 4214 | 0 | 0 |
| Népművészeti rendezvények | 3 | 457 | 0 | 0 |
| Szórakoztató rendezvények | 8 | 1812 | 2 | 320 |
| Közösségi rendezvények | 18 | 28084 | 11 | 2150 |
| **Szolgáltatás** | Rendezvényszervezés, kiállítás-szervezés | 5 | 600 | 31 | 1690 |
| Közös programok, projektek | 55 | 2100 | 2 | 451 |
| Felnőttképzéshez kapcsolódó | 0 | 0 | 9 | 124 |
| Terembérlet | 212 | 24966 | 30 | 5366 |
| Hangosítás | 0 | 0 | 3 | 195 |
| **Összesen** | | **321** | **63143** | **88** | **10296** |

**Színházi előadások,** **koncertek, előadói estek**

A magyar kultúra napi ünnepségen Czébely Beáta zongoraművész-tanár, az MMA ösztöndíjasa és Bacsi János zongoraművész-tanár virtuóz előadásában Liszt Ferenc, Kodály Zoltán, Bartók Béla, Weiner Leó és Brahms műveit hallottuk.

A magyar kultúra napi megemlékezés részeként egy monodráma bemutatásával indítottuk a 2020. évet. *Hedry Mária: Zrínyi Ilona* című színművét Árkosi Árpád Jászai Mari-díjas rendező állította színpadra. A címszerepben Juhász Róza színművészt láthatta a közönség.

A 2019/2020. évadra meghirdetett bérletes színház negyedik előadását csak októberben tudtuk pótolni. A *Turay Ida Színház Egy szerethető nő* című vígjátékát mutatta be városunkban. Szintén októberben az Apostol együttes 50 éves szülinapi turnéja koncerthelyszínének választotta a Déryné Kulturális Központot. Mindkét esetben jól látszott azonban, hogy a zárt helyszínen megrendezett programok látogatásától tartott a közönség, hiszen sokan a bérlettulajdonosok közül sem vállalták a részvételt, a koncertre megrendelt jegyeket pedig többen visszamondták.

Gyermekszínházi előadást legnagyobb sajnálatunkra - a korlátozások miatt - nem tarthattunk az óvodás és általános iskolás korosztálynak. Nagyon fontosnak tartjuk azonban, hogy a legkisebbek is színházi élményhez jussanak, ezért a Szent István-napi programok keretében a Langaléta Garabonciások társulat Vitézi mókák című előadását hoztuk el Karcagra.

A hagyományos és - főként az idősebb korosztály körében - népszerű programunkat, a karcagi nótaénekesek nevéhez fűződő Nőköszöntő Nótagálát is le kellett mondanunk.

A Szolnoki Szimfonikus Zenekar és a közreműködő szólisták: Lőrincz Judit és Bot Gábor, Toshifumi Kanai karmester vezényletével adott újévi hangversenyt. Augusztus 20-án, a Városháza előtti téren ismét találkozhattunk velük, hiszen a Magyar est című programjukat hallottuk.

A Filharmónia Magyarország ifjúsági bérletes hangversenysorozatának évtizedek óta állandó helyszíne a Déryné Kulturális Központ. 2020-ban csak egy alkalommal volt módjuk az általános iskolásoknak előadást tartani. Nem maradt azonban zene nélkül a város, hiszen a tavaszi lezárások idején április 25.-május 30. között tíz alkalommal tartottak ún. *karantén koncertet.* Országos elismertségű, képzett zenészek, - fúvós együttesek - a város különböző pontjain játszottak: a Kossuth téren, a Táncsics körúton, a Kórház úti lakótelepen és a Kisföldeki városrészen. A programot Facebook oldalunkon online is követhették az érdeklődők. Az enyhítések következtésben a helyszín is változott, hiszen június 6.-november 6. között a Kossuth téren a Filagóriánál, majd a földszinti színházteremben fogadtuk az együtteseket. Ezúton is köszönjük a Filharmónia Magyarország felajánlását

**EFOP 3.3.2-16-00034 „Karcagi Kultúrház a fiatalokért”**

Intézményünk a Széchenyi 2020 pályázat keretén belül az EFOP 3.3.2-16-00034 azonosító számú „Karcagi Kultúrház a fiatalokért” című pályázat nyertese volt. A projekt nyolc oktatás-nevelési intézmény bevonásával 2018 augusztusától 2020. január 31-ig tartott. A pályázat keretén belül gyermek és ifjúsági programokat valósítottunk meg: témanapokra, versenyekre, rendhagyó könyvtári órákra lebontva, illetve a fenti időszakban a néptánc szakköröket is a pályázatból működtettük. A pályázatban vállalt programokat, rendezvényeket további öt évig, a fenntartási időszak végéig kell folyamatosan szerveznünk.

A könyvtári programok a járványhelyzet miatt csak a nyári időszakban indulhattak újra. Az iskolai nyári napközis táborok kilenc csoportjának biztosítottunk tartalmas időtöltést. Az órákon egy-egy mesét játékos formában dolgoztunk fel, vagy óriás-társasjáték keretén belül kvíz versenyt szerveztünk. Megismerkedtek a hungarikumokkal is, és drámapedagógiai módszer segítségével szituációs játékokban vettek részt. Az alkalmakat mindig kézműves foglalkozással zártuk. A programok összeállításakor figyelembe vettük gyermekek életkori sajátosságait. Szeptemberben további három csoport fogadására volt lehetőségünk.

A járványhelyzet miatt 2020. áprilisában a Csigabiga palota mesemondó verseny elmaradt. Novemberre az „Olvastad már?” prózamondó versenyt hirdettük meg. Ezt a versenyt olyan felső tagozatos diákoknak írtuk ki, akik szeretnek olvasni, és kedvenc könyvüket bátran ajánlják másoknak is. A versenyre 22 diák jelentkezett, akik video felvételen népszerűsítették az olvasást. A versenyzőket a zsűri arany, ezüst és bronz minősítéssel értékelte.

A szokásos decemberi Jégvirág mesemondó versenyt is videos feltöltéssel tudtuk csak megszervezni. Az alsó tagozatos gyermekek a karácsonyról, a télről vagy a szeretetről szóló meséiket, prózarészleteiket videon küldték el számunkra. Évről-évre egyre nagyobb az érdeklődés, idén 49 tanuló jelentkezett a versenyre; arany, ezüst és bronz minősítésben részesültek.

Az óvodás korosztálynak rajzpályázatot írtunk ki „A mi karácsonyfánk” címmel. Összesen 20 db alkotás érkezett. Minden pályaművet díjaztunk.

Középiskolásoknak, felnőtteknek és gyerekeknek háromfordulós online versenyt hirdettünk decemberben: „Adventi kvízjáték” és „Karácsonyi kölyök kvíz” címmel. Az adventtel, karácsonnyal, téli ünnepkörrel kapcsolatos kérdésekre lehetett válaszolni. A felnőtt kategóriában összesen 59 a gyermek kategóriában 53 fő jelentkezett a versenyre, a legjobb pontszámot elért versenyzőket díjaztuk.

**Előadó művészeti, és egyéb csoportok**

|  |  |  |  |  |
| --- | --- | --- | --- | --- |
| **Tevékenység jellege** | **Szakkörök, klubok** | **Korosztály** | **Vezető** | **Hely, időpont** |
| **Alkotó- és művészeti szakkörök, klubok** | Kunrózsa Csipkekör | Felnőtt | Fejesné Koppány Gabriella | Ifjúsági Ház-Csokonai Könyvtár  csütörtök 16.00-18.00 |
| Szikfolt foltvarró Klub | Felnőtt | Bojtiné Péntek Ildikó | Ifjúsági Ház-Csokonai Könyvtár  szerda 16.00-18.00 |
| **Tánc, előadóművészeti és hagyományőrző szakkörök, klubok, csoportok** | Kun Kuckó Városi Diákszínpad | Gyermek | Szabó Péterné | Déryné Kulturális Központ  hétfő 14.30-16.00 |
| Néptánc – Picinke | Gyermek | Balla Ágnes | Déryné Kulturális Központ   1. félévben   hétfő 17.00-18.00 |
| Néptánc - Toporgók | Gyermek | Kunné Nánási Mónika | Déryné Kulturális Központ  kedd 17.00-18.00 |
| Néptánc – Árendás | Gyermek | Oroszné Millinkhoffer Rita  2. félévtől  Balla Ágnes, Kecskés Gergő | Déryné Kulturális Központ  kedd 17.00-18.00  péntek 16.00-17.00  szerda 17.00-18.30 |
| Néptánc – Kopogók | Gyermek | Balla Ágnes | Déryné Kulturális Központ  1.félévben  csütörtök 17.00-18.00  2.félévben hétfő 17.00-18.00 |
| Néptánc Pántlika | Gyermek / ifjúsági | Oroszné Millinkhoffer Rita  Kecskés Gergő | Déryné Kulturális Központ  péntek 17.00-19.00  alkalmanként szombat délelőtt |
| Nótakör | Felnőtt | Márkus Ica | Déryné Kulturális Központ  kedd 14.00-16.00 |
| Karcag Város Kamarakórusa | Felnőtt | Lór-Kerekes Ágnes | Külső helyszín  péntek 18.00-20.00 szombat 17.00-20.00 |
| *Dalma Dance Club 4 csoport* | *Gyermek* | *Kele Andrea* | *Déryné Kulturális Központ*  *szerda 16.30-20.00* |
| **Egyéb klubok** | Életet az Évenek Nyugdíjas Klub | Felnőtt | Kovácsné Kerekes Katalin | Déryné Kulturális Központ  2 hetente szerda15.00-17.00 |
| Nyugdíjas Pedagógus Klub | Felnőtt | Molnár Józsefné | Déryné Kulturális Központ  minden hónap utolsó kedd 15.00-17.00 |
| Beszélgetőkör | Felnőtt | Agócs Zsuzsanna | Déryné Kulturális Központ  minden hónap első hétfője 15.00-17.00 |
| Rummikub | Felnőtt | Mándoki Lászlóné | Déryné Kulturális Központ  csütörtök 13.00-17.00  versenyek előtt gyakrabban |
| Látássérültek Klubja | Felnőtt | Tóth Istvánné | negyed évente |

## Sportközpont

**Városi Sportcsarnok**

A Városi Sportcsarnok nyitva tartása hétköznap 6.00-22.00 óráig, hétvégeken a különböző sportágak rendezvényei, versenyei és egyéb szabadidős tevékenységek időtartamától függ.

Az intézményegység feladatai közé tartozik az iskolai testnevelés órák, a helyi sportélet szakosztályi edzéseinek, versenyeinek helyszínbiztosítása, ezen túl pedig hozzájárul a város lakosságának szabadidő eltöltéséhez is.

2020-ban versenyhelyszínt biztosítottunk:

* gyermek kosárlabda és gyermek kézilabda bajnokságok fordulóinak,
* a „Dobd a kosárra!”- országos elődöntőnek
* kosárlabda edzőtáboroknak
* megyei férfi kézilabda bajnokság fordulójának,
* kézilabda és kosárlabda diákolimpiai fordulóknak,
* asztalitenisz NBI fordulóknak, emlékversenyeknek (Újév Kupa, Simon Bertalan Emlékverseny, Nagy Jenő Emlékverseny, Csokai István Emlékverseny)
* az Országos Asztalitenisz Diákolimpia döntőjének,
* Bozsik teremtornának,
* Kelet-Magyarország Régió Diák I. szf. Birkózóverseny – XXIV. Kurucz testvérek Emlékverseny

Az épület jó adottságainak köszönhetően, itt rendeztük meg a Karcagi Kolbászízesítő és Házipálinka Versenyt, a Karcagi nagykun Református Gimnázium és Egészségügyi Szakgimnázium végzős tanulóinak szalagavató ünnepségét.

A kényszerű bezárások ideje alatt itt tudtunk helyet adni a Vöröskereszt Karcagi Szervezete által szervezett véradásoknak.

Januárban, februárban és októberben MegaJátszóház és Ramazuri Játszóház várta a családokat.

**Liget Úti Sporttelep (labdarúgó és edző pályák)**

Feladatunk a sportpálya karbantartása mellett a sportolási és edzési lehetőségek biztosítása. Mindez egész éves figyelmet és munkát igényel, hiszen a téli hónapokban a vagyonvédelem, a fűtés, karbantartás jelenti a fő feladatot, míg tavasz-nyári-őszi időszakban a füves felületek karbantartása (nyírás, szellőztetés, vágás) a legfontosabb. A labdarúgó bajnoki szezonban szinte minden hétvégén mérkőzések kerülnek lebonyolításra a pályán, amelyeknek előkészítése és lebonyolítása komoly feladat munkatársainknak.

A nyári hónapokban folyamatosan üzemeltettük és az érdeklődők részére nyitva tartottuk a sportpálya nyilvános vizesblokkját, mely így kiszolgálja az erdei tornapályára, és a lombkorona sétányra érkező helyi és vidéki látogatókat is.

A Szentannai Középiskolában megépült műfüves labdarúgó pálya év közbeni karbantartására is figyelmet fordítottunk. A mérkőzések-edzések utáni takarítás, a pálya előkészítése, továbbá az év közben érkező további fejlesztések elhelyezése, felszerelése is feladatunk volt az elmúlt évben.

2018-ban került átadásra a Kórház úti - Nagyvénkerti - lakótelep mellett a Kosárliget- sportpálya. A létesítmény egész éves figyelmet igényel, melyet intézményünk lát el.

## Ifjúsági Ház

A Püspökladányi u.11. szám alatt található épület kettős funkciót tölt be:

A könyvtár városközponti elhelyezésével az olvasóközönség magasabb szintű kiszolgálása válik lehetségessé.

Az ifjúsági feladatok ellátásával a korosztály részére megfelelő színtér került kialakításra. A városban működő amatőr zenekarok a pinceszinten kialakított helyiségekben próbálnak. Sajnos az épület bezárása a zenekarokat is érintette, a próbatermeket nem használhatták, használhatják.

Az épület kettős funkcióját kihasználva igyekszünk minden korosztály számára érdekes és tartalmas kikapcsolódási, feltöltődési, ismertszerzési lehetőséget kínálni.

Ezen kettős cél, az épület jellegéből adódó további lehetőségek, valamint a tervezett programok lehetővé teszik minden korosztály számára kulturált szórakozás lehetőségét.

Az intézményegységben megvalósítottt fontosabb rendezvények 2020-ban:

* + könnyűzenei koncertek
  + ismeretterjesztő előadások
  + író-olvasó találkozók, könyvtári programok

A Karcagi Szimfonikus Zenekar számára továbbra is fenntartottuk a rendelkezésükre bocsátott helyiséget, ahol hangszereiket, kottáikat, eszközeiket tartják.

A városban működő, és különböző stílusban játszó amatőr zenekarok képviselőivel jó a kapcsolatunk. A korábbi évekhez hasonlóan 2020-ban is az Ifjúsági Házban megrendezett könnyűzenei koncertek egy részének megszervezése a zenekarok képviselőinek kezdeményezésére jött létre.

Az épületben hosszú távú bérleti szerződés keretében működött az Origó Klub, mely az általa szervezett - az intézményünk által támogatott - koncertek, könnyűzenei programok lebonyolításával biztosította a fiatalok kulturált szórakozását.

Januárban és februárban az épületben tartotta foglalkozásait a Szikfolt Foltvarró Klub és Kunrózsa Csipkekör, március óta közös foglalkozások szünetelnek.

A nagyteremben tartotta művészeti óráit a túrkevei Korda Vince Alapfokú Művészetoktatási Intézmény kihelyezett tagozata, társastánc szakoktatással. Délutáni oktatás formájában, heti két alaklommal, tanórai keretben társastáncot tanulhatnak a karcagi diákok.

## Turizmus

A Karcag Városi Önkormányzat turisztikai feladatait a Déryné Kulturális, Turisztikai, Sport Központ alapító okiratában, Szervezeti és Működési Szabályzatában, a források egy részét az intézmény mindenkori költségvetésében, az operatív feladatokat az éves munkatervben hagyja jóvá.

**A munkatervben prioritást kapott turisztikai feladatok:**

* + „a személyi, tárgyi, dologi feltételek hatékonyabbá tétele valamennyi intézményi feladat esetében,
  + a város turisztikai értékeinek felmérése,
  + a turisztikai marketing feladatok ellátása,
  + a turisztikai intézmények működésének koordinálása,
  + a turisztikai szolgáltatókkal való együttműködés megerősítése.”

A Városi Önkormányzat Városgondnoksága épületének felújítása miatt a 2020. évben az irodák a Nagykun Látogatóközpont épületében kaptak helyet.

**Marketing szempontból kiemelt feladataink:**

* + kiadványok megjelentetése, terjesztése, kiadványokban történő megjelenés,
  + média (írott és elektronikus sajtó) nyújtotta lehetőségek,
  + weboldalak és e-mail elérhetőségek kihasználása,
  + bel- és külföldi bemutatkozások szervezése,
  + rendezvények reklámhordozó szerepének kihasználása,
  + egyéb marketingeszközök használata,
  + a Déryné Kulturális, Turisztikai, Sport Központ és Könyvtár honlapjának üzemeltetése. 2020-ban megújult az intézmény honlapja és Facebook oldala, ezt a fejlesztést, feladatot két - szakirányú végzettséggel nem rendelkező - munkatársunk végezte el.

## Csokonai Könyvtár

A Csokonai Könyvtár általános gyűjtőkörű nyilvános közkönyvtár, amely a gyűjteményeihez, szolgáltatásaihoz való hozzáférést korlátozás nélkül, mindenki számára biztosítja.

Címe: Déryné Kulturális, Turisztikai, Sport Központ és Könyvtár

Csokonai Könyvtár telephely

5300 Karcag, Püspökladányi út 11.

***Alapítás éve:*** 1952.

A Déryné Kulturális, Turisztikai, Sport Központ és Könyvtár Csokonai Könyvtár telephelye önkormányzati fenntartású, nyilvános jellegű, általános gyűjtőkörű, B típusú közművelődési könyvtár. Ellátja mindazon feladatokat, melyeket a 2012. évi CLII. törvény a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény módosításáról és a közművelődésről a KM-PM 3/1975. (VII.17) rendelettel és a 2020. évi XXXII. törvény a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról kimond.

Fő feladatunk: segíteni a felhasználóbarát információs társadalom kiépítését – információgyűjtő, feltáró és szolgáltató munkánkkal folyamatosan gyarapodó dokumentum állományunkkal.

A 2020-as év jól indult az intézmény életében. A megszokott látogatottság mellett, a szokásos rendezvényeken kívül (pl. Kultúra napi megemlékezés) több, helyi vonatkozású könyvbemutatónak is otthont adhattunk. A tavasszal megjelenő és elterjedő koronavírus-járvány sajnos a könyvtár mindennapjaira is rányomta bélyegét. Március közepétől egészen június közepéig zárt ajtók mögött kellett folytatnunk a munkát. Ebben az időszakban fontos háttérmunkákat végeztünk: selejtezés, polcrendezés, könyvfrissítés. Ez idő alatt is folyamatos volt az új könyvek beszerzése, készülve az újra nyitásra. Az olvasókkal az online térben tartottuk a kapcsolatot, a Déryné Kulturális Turisztikai Sport Központ és Könyvtár megújult honlapján és Facebook oldalán keresztül. Egyrészt linkajánlókkal, melyeken keresztül online olvasnivalóhoz juthattak, másrészt egy-egy eseményhez, ünnepkörhöz kapcsolódva totókkal, kvízjátékokkal. Amikor újra kinyithatott a könyvtár a látogatókat egy új, rendezett környezet várta új beszerzésű könyvekkel. Abban a néhány hónapban, amíg nyitva tarthatott az intézmény a járványügyi előírások betartásával igyekeztünk minél több alkalmat biztosítani a személyes találkozásra az olvasókkal. A járvány második hullámának megjelenésével járó újabb bezárás már nem ért felkészületlenül bennünket. A tavasszal bevezetett és bevált online kapcsolattartási formákat megtartva folytattuk munkánkat, újabb szolgáltatásokkal bővítve azokat. A pandémia ezen időszakában megteremtettük a könyvkölcsönzés lehetőségét is előre egyeztetett időpontban, épületen kívüli átadással.

### Stratégiai célok végrehajtása

**Átfogó cél:**

Magas színvonalú, a kor követelményeinek megfelelő minőségi szolgáltatás megvalósítása.

Igyekezni kell a különböző korosztályok és olvasói rétegek tetszésének megfelelő, változatos és igényes képzőművészeti, zenei, irodalmi és ismeretterjesztő rendezvényeket kínálni nem csak a regisztrált könyvtárhasználók, hanem minden érdeklődő számára.

**Alapvető célok:**

* A könyvtári infrastruktúra modernizálása.
* A szolgáltatások mennyiségi és minőségi megújítása.
* Az olvasáskultúra fejlesztése.
* Az anyagi- és emberi erőforrások optimalizálása.

**2020. év kiemelt céljai és megvalósulásuk:**

* az eddig elért eredmények az elismertség megőrzése,
* stabil, kiszámítható korrekt szakmai együttműködés,
* a számítógépes és telekommunikációs eszközök szinten tartása,
* érdekes, színvonalas programok szervezése, szem előtt tartva a különböző érdeklődési körű, műveltségű emberek igényeit,
* a minőségi szolgáltatások fejlesztése oly módon, hogy tekintettel legyünk a költségvetési realitásokra, a pályázati lehetőségekre, szem előtt tartva a rendelkezésre álló emberi erőforrások optimális kihasználását,
* könyvtárunk minél szélesebb körben történő bemutatása, reklámozása annak érdekében, hogy továbbra is meghatározó hely legyen a karcagi és környékbeli lakosság számára.

### Szervezet

**A Csokonai Könyvtár dolgozói létszáma: 5 fő**

Csoportvezető, feldolgozó könyvtáros 1 fő

Informatikus könyvtáros 2 fő

Gyermekkönyvtáros 1 fő

Könyvtáros asszisztens 1 fő

Közfoglalkoztatás

Az elmúlt években a közfoglalkoztatási program keretében több olyan kolléga is segítette a munkánkat, akik nem rendelkeztek ugyan szakmai ismeretekkel, de a rájuk bízott, könyvtári szaktudást nem igénylő feladatokat maradéktalanul ellátták. 2020-ban 1 fő közfoglalkoztatott látott el technikai feladatokat (takarító). Évek óta nélkülözhetetlen az intézménybe érkező közfoglalkoztatott kollégák munkája.

Összességében elmondható, hogy a közfoglalkoztatottak alkalmazása, illetve a részben általuk végzett feladatok nem helyettesítik, nem helyettesíthetik a könyvtáros szakemberek munkáját, de nagymértékben segítik a könyvtár használóinak komfortérzetét, az olvasók és érdeklődők gyors és pontos kiszolgálását.

### Infrastruktúra

A kulturális szaktárca elvárása, hogy a könyvtár a közösségi tér szerepét növelje, hangsúlyozza a város életében. Városközponti helyezkedésünk kiváló lehetőséget nyújt erre.

Informatikai eszközparkunk fejlesztését az Országos Informatikai Programiroda *"Informatika a köz szolgálatában 2020"* című pályázati támogatásából valósítottuk meg. A pályázat célja: Lehetőség teremtése a közt szolgáló szervezetek és az általuk fenntartott intézmények számára, számítógépparkjuk bővítésére.

Az intézmény 8 db számítógépet vásárolt 673.400,- Ft értékben, ebből 6 db a Csokonai Könyvtárban került elhelyezésre.

### Gyűjteményi információk

Állománygyarapító munkánkban figyelemmel kell lennünk a város kulturális és oktatási életére, a gazdaság változásaira, a különböző szakmák igényeire, a használók széles körére. A Csokonai Könyvtár Karcag egyetlen közművelődési könyvtára. Állományépítésünk kapcsán figyelembe vesszük az oktatási intézmények speciális igényeit, az országos könyvtári rendszerben elfoglalt helyünket. Mindezek alapján gyűjtjük:

- az egyes tudományágakra vonatkozó átfogó tudományos műveket,

- az ismeretközlő irodalmat,

- szépirodalmi, ifjúsági és gyermekirodalmi műveket.

Mind a gyarapításnál, mind a törlésnél figyelembe kell venni az olvasói igényeket és szokásokat. Ebben segíthet a folyamatos kommunikáció, illetve a lehetőség biztosítása, hogy bárki ajánlhasson könyveket. A könyvtáros munkatársak személyesen tájékozódnak az olvasási szokásokról, továbbá arról, hogy mely témák iránt érdeklődnek az olvasók.

Az olvasói igényeket napi szinten befolyásolják a különböző médiumok, a reklámok, katalógusok. Továbbra is nagy népszerűségnek örvendenek a történelmi írások, a krimik, a családregények, beszélgetős könyvek. Tapasztalataink szerint sajnos a szakirodalom iránt csökkent az érdeklődés.

Az állomány folyamatos alakítása - gyarapítás - mellett a másik, ellenkező előjelű, de csaknem hasonló fontosságú összetevő, a tervszerű apasztás. A dokumentumokat a természetes „elhasználódás”, avulás miatt évente, illetve folyamatosan selejtezni kell. Ezeket kedvezményes áron vásárlásra felkínáljuk a lakosságnak, amikor újra nyitunk. Az el nem adott dokumentumok - a törvényi előírásoknak megfelelően - megsemmisítésre kerülnek.

A tavaszi járvány ideje alatt a könyvtár dolgozói nagy selejtezési munkába fogtak 7139 db dokumentumot selejteztek le.

### Szolgáltatások (változások, trendek)

2020-ban is sokszínű, a lakosság széles körét, rétegét érintő, profilunkba illeszkedő könyvtárszakmai és kulturális, irodalomnépszerűsítő programmal csalogattuk intézményünkbe a látogatókat. A rendezvénykínálat palettáján kötetbemutatók, író-olvasó találkozók, tudományos- és ismeretterjesztő előadások, vetélkedők, versenyek, kiállítások, zenei és irodalomnépszerűsítő programok szerepeltek. A könyvtári programok szervezésekor elsődleges szempont volt, hogy a helyi, vagy a Nagykunsághoz valamilyen módon kötődő írók, költők, alkotók műveit, munkásságát népszerűsítsük, ill. helyi irodalmi értékeket mutassunk be.

Arra törekszünk, hogy a különböző korosztályok és olvasói rétegek tetszésének megfelelő, változatos és igényes képzőművészeti, zenei, irodalmi és ismeretterjesztő rendezvényeket kínáljunk nem csak a regisztrált könyvtárhasználók, hanem minden érdeklődő számára.

* „Szép Magyar Beszéd” területi verseny
* Országos Könyvtári Napok
* Jégvirágok mesemondó verseny
* Könyvtáros tanárok szakmai napja
* Költészetnapi totó
* könyvtári órák
* könyvbemutatók
* kiállítások
* vetélkedők

Minden évben lehetőséget biztosítunk a karcagi írók, szerkesztők számára könyveik bemutatására, értékesítésére. Kiemelten fontos számunkra, hogy az intézményünkben internetező gyermekeket megismertessük a biztonságos internetezés szabályaival, ehhez nyújtottak segítséget Jász-Nagykun-Szolnok Megyei Rendőrkapitányság dolgozói.

A több évtizedes hagyományhoz híven idén is megrendeztük a *Szép Magyar Beszéd* verseny területi fordulóját. A szép kiejtési, nyelvhasználati versenyen az 5-6. és a 7-8. évfolyamos tanulók mérték össze tudásukat.

Az elmúlt években hagyománnyá vált az *„Amit szivedbe rejtesz”* című költészet napi verses délután megemlékezve József Attila születésnapjáról. 2020-ban sajnos nem tudtuk megrendezni, ezért „Költészetnapi totóval” kedveskedtünk a verset szerető embereknek.

A gyermekkönyvtárban tartott csoportos foglalkozások, mese- és versmondó versenyek népszerűek és látogatottak az óvodások és a kisiskolások körében is. A felső tagozatosok körében az irodalomnépszerűsítést szolgálják az évfordulókhoz kapcsolódó rendhagyó irodalom órák, a könyvtári órák és az irodalmi pályázatok.

Az Országos Könyvtári Napok rendezvényének keretén belül került sor Dr. Bartha Júlia legújabb könyvének bemutatójára, az általános iskolások részére olvasás népszerűsítő könyvtári foglalkozásokra. Ezen túl könyvbemutatóval, időszaki kiállításokkal, rendhagyó irodalomórákkal színesítettük a rendezvénysorozatot. Az előadók sajnálatos megbetegedése miatt sajnos több - már meghirdetett - rendezvényünk elmaradt.

2020-ban az előző évekhez hasonlóan többször is internetes totóval készültünk az irodalom jeles évfordulóhoz kapcsolódóan.

2020 decemberében a *Jégvirágok* mesemondó versenyt sem tudtuk a hagyományoknak megfelelően megrendezni. A gyermekek, a szülők és a pedagógusok egyaránt nagyon várják ezt a szép, az adventi időszakban megrendezésre kerülő programot. A járványhelyzetre való tekintettel az alsó tagozatos gyerekek produkcióit az iskolában videora vették, majd a megadott címre feltöltötték. Így ebben az évben csak a zsűri hallhatta a meséket.

Könyvtárunkban már 15 éve működik a Karcagi Könyvtárostanárok Munkaközössége, akik negyedévente intézményünkben vagy a város valamelyik iskolai könyvtárában tartanak szakmai beszámolókat, előadásokat. Sajnos nem tudtunk minden találkozót megtartani.

### Minőségirányítás

A könyvtári munkaszervezet kiépítése, folyamatos fejlesztése, megfelelő személyzettel való kitöltése, a munkakörök meghatározása, a könyvtári munka rendjének megszervezése a vezető feladata. A könyvtár kollektívája kis létszámú, jelenleg 5 fő főállású munkavállalóból álló szervezet.

Könyvtári tevékenységünk középpontjában a szolgáltatás minősége áll, amely biztosítja olvasóink és a könyvtárhasználók elégedettségét, bizalmát. A megfogalmazott célok érdekében tevékenységünket a szakpolitikai célokhoz igazodva, a minőségpolitikai irányelvek mentén szervezzük.

### Tudományos kutatás és kiadványok

Az alacsony szakalkalmazotti létszám miatt és a mindennapi feladatok ellátása mellett sajnos nincs lehetőségünk elmélyült kutatómunka végzésére.

### Partnerségi együttműködések

A könyvtár fontos szerepet játszik a helyi közösség életében, a hagyományos könyvtári szolgáltatásokon túl is számos kulturális feladatot lát el. A már meglevő és jól működő lakossági kapcsolatok megőrzését és tovább építését alapvető feladatnak tekintjük.A partnerekkel, könyvtárhasználókkal való személyes kapcsolatok tudatos ápolására is nagy gondot fordítunk. A könyvtár jó kapcsolatot tart fenn az önkormányzattal, az oktatási és kulturális intézményekkel, civil szervezetekkel és a helyi, térségi szerepet ellátó médiumokkal.

### PR/marketing/kommunikáció eredményei

A helyi médiával folyamatos kapcsolatot tartunk, rendszeresen tájékoztatjuk programjainkról, rendezvényeinkről. Partnereink a helyi sajtó és média munkatársai, akik rendszeresen felkeresik az intézményt és tudósítanak eseményeinkről, közvetítenek szolgáltatásainkról.

Intézményünk Facebook oldalát a legfrissebb információk közlésére és az olvasókkal való kapcsolattartásra, olvasásnépszerűsítésre is használjuk. A visszajelzések alapján olvasóink szeretik és igénybe veszik közösségi oldalainkat.

### A koronavírus-járvány okozta változásokról

A tavaszi zárva tartás alatt az olvasók számára házhozszállítást és egyéb szolgáltatásokat a hatékony védekezés érdekében nem végeztünk, azonban igyekeztünk más, a könyvtári szolgáltatásokat és művelődési lehetőségeket valamelyest pótló tartalmakat szolgáltatni. Heti több alkalommal tettünk közzé Facebook oldalunkon a különböző online elérhető programokat, ingyenesen elérhető adatbázisokat, e-book könyveket tartalmazó odalakat, könyvajánlókat.

A kényszerű bezárás ideje alatt a könyvtár munkatársai átfogó selejtezést végeztek. Az elhasználódott, az olvasók által már nagyon régóta nem olvasott könyveket, nem használt egyéb dokumentumokat leselejteztük.

A koronavírus-járvány második hulláma miatt, a 484/2020. (XI. 10.) Korm. rendelet alapján, a Déryné Kulturális Turisztikai, Sport Központ és Könyvtár 2020. november 11-től visszavonásig nem fogadhat olvasókat. A jelenlegi szabályozás szerint a könyvtárban csak az arra felhatalmazott dolgozók tartózkodhatnak. Kollektívánk azonban jó megoldást talált a könyvtári könyvek kölcsönzésre, így az olvasók immár leadhatják könyvigényeiket – téma, szerző és cím megjelölésével – az intézmény telefonos elérhetőségén, e-mail­ben, a közösségi oldalon és a könyvtár postaládájába helyezve. A beérkező igényléseket hétköznap 9 és 15 óra között – vagy előre egyeztetett időpontban – lehet átvenni a könyvtár bejáratánál, bekészített csomag formájában. A visszaérkezett köteteket minimum egy hétig karanténba helyezzük, így előfordulhat, hogy az olvasóknak egy-egy könyvre várniuk kell. Kollégáink adminisztrációs kötelezettsége emiatt jelentősen megnövekedtek.

**2020. évi mutatók**

|  |  |
| --- | --- |
| **Mutatók** | **Számadatok** |
| **I. Szolgáltatási feladatok** |  |
| 1. Heti nyitvatartási órák száma (a könyvtár székhelyén) | 36,00 |
| 2. A tárgyévben a könyvtárat aktívan használók száma | 442,00 |
| 2.1. tárgyévben a könyvtárhasználatok száma | 87235,00 |
| 2.2. A tárgyévi regisztrált használók száma | 465,00 |
| 2.3. A tárgyévi látogatók száma | 12595,00 |
| 3. A könyvtári honlap-látogatások száma (kattintás a honlapra) | 71487,00 |
| 4. A könyvtár honlapja (teljes webhely) hány nyelven érhető el | 1,00 |
| 5. A könyvtári honlap tartalomfrissítésének száma összesen | 60,00 |
| 6. A könyvtár által az Országos Dokumentumellátási Rendszerben kölcsönzött dokumentumok száma | 8,00 |
| 7. A Web 2.0 interaktív könyvtári szolgáltatások száma |  |
| 7.1. A szolgáltatásokat igénybe vevő használók száma |  |
| 8. A könyvtári OPAC használatának gyakorisága (használat/év) (kattintás az OPAC-ra) | 4642,00 |
| **9. A kölcsönzések száma dokumentumtípusonként** |  |
| 9.1. Könyv | 10443,00 |
| 9.2. Időszaki kiadvány |  |
| 9.3. AV-dokumentum | 13,00 |
| 9.4. Elektronikus dokumentum (fizikai hordozón) | 4,00 |
| 9.5. Elektronikus dokumentum (digitálisan) |  |
| 10. Irodalomkutatások, témafigyelések száma |  |
| 10. Fogyatékossággal élők könyvtárhasználatát segítő IKT eszközök száma |  |
| 10.1. A fogyatékossággal élők számára akadálymentes szolgáltatások száma |  |
| **11. A könyvtár által szervezett** |  |
| 11.1. olvasási kompetenciafejlesztést, szövegértés fejlesztését támogató nem formális képzések száma | 17,00 |
| 11.1.1. a képzéseken résztvevők száma | 995,00 |
| 11.2. digitális kompetenciafejlesztési, információkeresési ismereteket nyújtó nem formális képzések száma | 1,00 |
| 11.2.1. a képzéseken résztvevők száma | 26,00 |
| 11.3. akkreditált képzések, továbbképzések száma |  |
| 11.3.1. a képzéseken résztvevők száma |  |
| 11.4. könyvtárhasználati foglalkozások száma és azokon résztvevők száma | 14,00 |
| 11.4.1. a résztvevők száma | 333,00 |
| 11.5. hátrányos helyzetűeket, romákat célzó, a társadalmi együttélést erősítő, diszkrimináció-ellenes, szemléletformáló, toleranciára nevelő és multikulturális programok |  |
| 11.5.1. a programok résztvevőinek száma |  |
| 11.6. nemzetiségi közösségi indentitást erősítő programok száma |  |
| 11.6.1. a programok résztvevőinek száma |  |
| 11.7. fogyatékossággal élők könyvtárhasználatát segítő képzések, programok száma |  |
| 11.7.1. a programok résztvevőinek száma |  |
| 11.8. iskolai tehetséggondozást segítő, továbbá a gyermek- és ifjúsági korosztály számára szervezett fejlesztő programok, foglalkozások és az azokon résztvevők száma | 53,00 |
| 11.8.1. a programok résztvevőinek száma | 1432,00 |
| 11.9. a nyugdíjas korosztály számára szervezett programok, képzések | 20,00 |
| 11.9.1. a programok résztvevőinek száma | 310,00 |
| 12. A könyvtár oktatást, képzést, könyvtári tevékenységeket támogató kiadványainak száma |  |
| 13. Saját könyvtári hírlevél megjelenésének száma |  |
| 14. A könyvtár megjelenésének száma a médiában | 17,00 |
| 15. A használói elégedettség-mérések száma |  |
| 15.1 A válaszadó használók aránya/alkalom (átlag) |  |
| 16. A megyei hatókörű városi könyvtár koordinációjával minősítésre készülő települési könyvtárak száma |  |
| 17. Az iskolai közösségi szolgálatot a könyvtárban teljesítők száma és a szolgálat fogadására a köznevelési intézményekkel kötött megállapodások száma | 4,00 |
| 18. A könyvtárban foglalkoztatott önkéntesek száma |  |
| 19. A könyvtárral írásos együttműködést kötő civil, határon túli, vállalkozói stb. partnerek száma/év |  |
| **II. Gyűjteményfejlesztés** |  |
| **1. A könyvtári állomány éves gyarapodása dokumentumtípusonként** |  |
| 1.1. Könyv (db) | 1068,00 |
| 1.2. Bekötött, tékázott folyóirat (kötet) |  |
| 1.3. Kartográfiai dokumentum (db) |  |
| 1.4. Nyomtatott zenei dokumentum (db) |  |
| 1.5. Hangdokumentum (db) |  |
| 1.6. Képdokumentum (db) |  |
| 1.7. Elektronikus (digitális) dokumentum (db) | 2,00 |
| 1.8. E-könyv (db) |  |
| Egyéb dokumentum (db) |  |
| **2. Gyűjteményből tárgyévben apasztott dokumentumok száma dokumentumtípusonként** |  |
| Könyv (db) | 3211,00 |
| Bekötött, tékázott folyóirat (kötet) |  |
| Kartográfiai dokumentum (db) |  |
| Nyomtatott zenei dokumentum (db) |  |
| Hangdokumentum (db) | 3836,00 |
| Képdokumentum (db) |  |
| Elektronikus (digitális) dokumentum (db) | 92,00 |
| Digitalizált és szolgáltatott dokumentum (db) |  |
| E-könyv (db) |  |
| Egyéb dokumentum (db) |  |
| 3. Kötelespéldányként kapott és nyilvántartásba vett dokumentumok száma |  |
| 4. Gyermekkönyvtárba/részlegbe bekerült dokumentumok száma | 351,00 |
| 5. Helytörténeti gyűjteménybe bekerült dokumentumok száma | 14,00 |
| 7. Zenei gyűjteménybe bekerült dokumentumok száma |  |
| 8. Az állományellenőrzés keretében ellenőrzött dokumentumok száma |  |
| 8.1. Százalékos aránya a teljes állományhoz képest |  |
| **III. Gyűjteményfeltárás** |  |
| 1. Épített elektronikus katalógusokban/adatbázisokban rögzített rekordok száma | 574,00 |
| 2. Magyarországi Közös Katalógusba (MOKKA) betöltött tételek száma |  |
| 3. Beérkező új dokumentumok olvasók számára történő hozzáférhetővé válásának időtartama napokban kifejezve | 7,00 |
| 4. A gyűjtemény elektronikus feldolgozottsága (az elektronikus katalógusban feltárt dokumentumok száma a gyűjtemény egészének %-ában) | 92,00 |
| **V. Rendezvény, kiállítás** |  |
| 1. A könyvtárban a tárgyévben szervezett helyi, megyei és országos szintű közösségi programok, rendezvények száma összesen | 92,00 |
| 1.1. a résztvevők száma | 3084,00 |
| 2. Tárgyévben szervezett konferenciák száma |  |
| 2.1. a résztvevők száma |  |
| 3. A könyvtárban szervezett időszaki kiállítások száma | 6,00 |
| 3.1. a látogatók száma | 622,00 |
| 4. Tárgyévben a családok számára meghirdetett rendezvények száma | 17,00 |
| 4.1. a résztvevők száma | 1318,00 |
| 5. Egyéb rendezvényeken résztvevők száma |  |
| **VI. Állományvédelem** |  |
| 1. Tárgyévben fertőtlenítés, kötés, javítás, restaurálás, savtalanítás vagy egyéb aktív állományvédelmi intézkedésben részesült dokumentumok száma |  |
| 2. Muzeális dokumentumok száma |  |
| 3. Restaurált muzeális dokumentumok száma |  |
| 4. Az állományvédelmi célból digitalizált és a konvertált dokumentumok száma |  |
| 5. Biztonsági jellel ellátott dokumentumok száma |  |

|  |  |  |
| --- | --- | --- |
| **2020. évi rendezvények a Csokonai Könyvtárban**  **Rendezvény neve** | **Helyszín** | **Beszámoló szerinti típus** |
| S. Kovács Ilona: Kunkapu című könyvének bemutatója | Csokonai Könyvtár | családok számára meghirdetett rendezvények |
| Demjén Lajosné: "Áldott Karcag" című könyvének bemutatója |
| Dr. Örsi Julianna: Jászkunság évkönyve 6. kötetének bemutatója |
| Elek György: "…Első városa a Nagy Kunságnak" című könyvének bemutatója | Déryné Kulturális Központ |
| Dr. Bartha Júlia: Az iszlám az anatóliai török népi kultúrában - vallástörténeti tanulmány bemutatója | Csokonai Könyvtár |
| Szép Magyar Beszéd verseny területi fordulója | iskolai tehetséggondozást segítő, továbbá a gyermek- és ifjúsági korosztály számára szervezett fejlesztő programok |
| Könyvtárhasználati órák általános iskolásoknak | könyvtárhasználati foglalkozások |
| Biztonságos Internet Nap | digitális kompetenciafejlesztési, információkeresési ismeretek |
| Könyves "vak" randi | olvasási kompetenciafejlesztés, szövegértés fejlesztés |
| Már tudok olvasni! - könyvajánlások 1. osztályosoknak |
| "Mackóébresztés" -játékos óvodai foglalkozások | könyvtárhasználati foglalkozások |
| Várak és királyok - mesés ismeretterjesztő előadások óvodások |
| Rendhagyó irodalom óra - általános iskolásoknak |
| "Március 15." - az ünnepről és a forradalomról gyerekeknek | olvasási kompetenciafejlesztést, szövegértés fejlesztés |
| A mondák világa - rendhagyó irodalom óra | könyvtárhasználati foglalkozások |
| Bábszínházi forgatókönyvíró pályázat családoknak - online | családok számára meghirdetett rendezvények |
| Online bábelőadások az elkészült forgatókönyvekből |
| Egyszer volt, hol nem volt… - rendhagyó irodalom órák | olvasási kompetenciafejlesztést, szövegértés fejlesztés |
| Mondd, szereted az állatokat? -játékos könyvtári foglalkozások | könyvtárhasználati foglalkozások |
| Hungarikumok - játékos könyvtári foglalkozások |
| "Sirály a király" - rendhagyó irodalom órák | olvasási kompetenciafejlesztést, szövegértés fejlesztés |
| Jégvirágok mesemondó verseny - online | iskolai tehetséggondozást segítő, továbbá a gyermek- és ifjúsági korosztály számára szervezett fejlesztő programok |
| Húsvéti internetes totó - családoknak | családok számára meghirdetett rendezvények |
| Jeles évfordulók tiszteletére - könyvkiállítások | időszaki kiállítás |
| Adventi kvíz - gyerekeknek és felnőtteknek | családok számára meghirdetett rendezvények |
| Babamasszázs |
| Karcagi Könyvtárostanárok Munkaközösségének megbeszélése | olvasási kompetenciafejlesztést, szövegértés fejlesztés |
| Országos Könyvtári Napok rendezvényei | családok számára meghirdetett rendezvények |

**2020. évi sajtómegjelenések**

|  |  |  |
| --- | --- | --- |
| **Intézmény** | **Sajtómegjelenés, publikáció címe** | **Online elérhetősége (ha van)** |
| Déryné Kulturális, Turisztikai, Sport Központ és Könyvtár | **Karcag Hírmondóban megjelent cikkek** | https://karcag.hu/karcagi-hirmondo/ |
| Kisiskolások versenyeztek mesemondásban |
| Bemutatták a Kunkapu című tanulmánykötetet |
| Bemutatták Az "áldott" Karcag című könyvet |
| Megrendezték a Szép Magyar Beszéd versenyt |
| Bemutatták a Jászkunság 6. évkönyvét |
| Rajzpályázat: Trianon 100 |
| Újra nyitott a könyvtár |
| Könyvbemutató: "…Első városa a' Nagy Kunságnak" |
| Könyvbemutató: "Az iszlám az anatóliai török népi kultúrában |
| Könyvtári szolgáltatások |
| Kölcsönzési lehetőségek, online felületek |
| A könyvtár szolgáltatásai az ünnepek alatt a járványügyi helyzetben |
| **Karcag Televízió** | http://www.karcagtv.hu/ |
| Vetélkedőkön keresztül tartják a kapcsolatot az olvasókkal |
| Újra nyitott a könyvtár |
| Könyvtári szolgáltatások |
| Szájról-szájra, meséről-mesére |
| Jégvirág városi mesemondó verseny |

**2020. évi pénzügyi adatok**

|  |  |  |  |
| --- | --- | --- | --- |
| **Pénzügyi adatok (ezer Ft-ra kerekítve)** | | **2020. évi tény** | |
| **Az intézmény finanszírozási bevételei** | | | |
| **Támogatás, kiegészítés és átvett pénzeszköz** | | 28070 | |
| *– ebből* fenntartói támogatás | | 27397 | |
| *– ebből* felhasznált maradvány | |  | |
| *– ebből központi költségvetési* támogatás | |  | |
| *– ebből* pályázati támogatás | | 673 | |
| *– a pályázati támogatásból* EU-támogatás | |  | |
| **Az intézmény működési bevételei** | | 28340 | |
| Szolgáltatásokhoz köthető bevétel | | 81 | |
| Egyéb bevétel | |  | |
| **Az intézmény kiadásai kiemelt előirányzatonként** | | 28340 | |
| Személyi juttatás | | 18245 | |
| Munkaadókat terhelő összes járulék | | 2844 | |
| Dologi kiadás | | 6556 | |
| Egyéb kiadás | | 695 | |
|  |  | |  |
| **2020. évi munkaügyi létszámadatok** |  | |  |
| **Munkaügyi adatok** | **2020. január 1-i állapot szerint** | | **2021. január 1-i állapot szerint** |
| Összlétszám | 6 | | 5 |
| Ebből vezető vagy magasabb vezető |  | |  |
| Távollévők |  | |  |
| Könyvtári szakmai munkakörben foglalkoztatottak |  | |  |
| Könyvtáros szakképesítéssel | 5 | | 4 |
| Középfokú szakképesítéssel | 1 | | 1 |
| Egyéb felsőfokú végzettséggel |  | |  |
| Egyéb munkakörben foglalkoztatottak |  | |  |
| Egyéb alkalmazott felsőfokú végzettséggel |  | |  |
| Egyéb alkalmazott középfokú végzettséggel |  | |  |
| \*Az adatok egész főben megadva, az esetleges részmunkaidő figyelmen kívül hagyásával értendőek | | | |

Összegzés

2020 tavasza és a COVID-19 koronavírus világjárvány nem várt hatással volt életünkre, intézményünk munkájára.

Az őszi-téli időszakban voltak betegeink, a dolgozók egyharmad részét érintette a betegség. A már lekötött és betervezett rendezvényeinket sorra le kellett mondanunk, vagy a 2021. évben új időpontot keresnünk. A korábban zenétől, énekszótól, gyerekzsivajtól hangos épületekben az év nagy részében csak a munkatársak dolgoztak.

A hosszú évek alatt felépített személyes kapcsolataink szinte teljes mértékben áthelyeződtek a virtuális térbe. Az intézmény honlapját, Facebook oldalát ennek érdekében meg kellett újítanunk.

Számos, több évtizedes múltra visszatekintő rendezvénynek kellett új formát találnunk.

Intézmény dolgozói - ebben a nehéz helyzetben is - arra törekedtek, hogy a lakosság minél szélesebb körének, rétegének kulturális igényét kielégítsék. Nyitottak voltunk a külső, kezdeményezésekre, együttműködésre.

A beszámolóban leírtak nagyrészt a Szepesi Tibor igazgató úr vezetése alatt történteket foglalják össze. Munkatársaim nevében köszönöm az intézmény és a város kulturális életének érdekében végzett áldozatos munkáját.

Köszönöm a Karcag Városi Önkormányzat Képviselő-Testületének és a Karcagi Polgármesteri Hivatal dolgozóinak segítőkészségét és együttműködését.

Köszönöm Néhai Dobos László polgármester úr intézményünk iránti figyelmét, támogatását, kultúrapártoló tevékenységét.

Köszönöm együttműködő partnereink segítségét, látogatóink türelmét és megértését.

Karcag, 2021. február 11.

**Sótiné Szathmári Dóra**

mb. igazgató